Ir-Regolament tal-Kummissjoni (KE) Nru 1383/2001
tal-21 ta’ Novembru 2001
li jemenda r-Regolament (KE) Nru 1372/95 li jistabbilixxi regoli dettaljati għall-implimentazzjoni tas-sistema tal-liċenzi ta’l-esportazzjoni fis-settur tal-bajd.
IL-KUMMISSJOMI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 2777/75 tad-29 Ottubru 1975 dwar l-organizzazzjoni komuni fis-suq tal-laħam tat-tjur [1], kif l-aħħar emendat mir-Regolament tal-Kumissjoni (KE) Nru 2916/95 [2], u b’mod partikolari l-Artikolu 3(2), 8(13) u 15 tiegħu,
Billi:
(1) Ir-Regolament tal-Kummissjoni (KE) Nru 1372/95 [3], kif l-aħħar emendat mir-Regolament (KE) Nru 2337/1999 [4], jistabbilixxi regoli dettaljati għall-implimentazzjoni tas-sistema ta’ liċenzi ta’l-esportazzjoni fil-qasam tal-laħam tat-tjur.
(2) Ir-Regolament tal-Kumissjoni (KE) Nru 1291/2000 [5] jistabbilixxi regoli komuni dettaljati għall-applikazzjoni tas-sistema ta’ liċenzi għall-importazzjoni u l-esportazzjoni u ċ-ċertifikati ta’l-iffissar bil-quddiem tal-prodotti agrikoli. L-Artikolu 14 ta’ dak ir-Regolament jistabbilixxi li l-liċenzi ta’l-esportazzjoni għandhom jindikaw il-kodiċi tal-prodotti bi tnax-il ċifra meħuda min-nomenklatura tal-prodotti agrikoli li tintuża mar-rifużjonijiet ta’ l-esportazzjopni, jew il-kodiċijiet tal-prodotti li jaqgħu fl-istess kategorija.
(3) Fid-dawl ta’l-esperjenza miksuba u bl-iskop li jiġi faċilitat l-użu tal-liċenzi għad-diversi preżentazzjonijiet ta’ tiġieġ sħaħ li bħalissa jaqgħu taħt id-diversi kategoriji ta’ prodotti, il-prodotti kollha in kwistjoni għandhom jiġu esportati taħt l-istess liċenza. Il-kategoriji kollha ta’ prodotti msemmija fl-Anness I tar-Regolament (KE) 1372/95 għandhom għalhekk jiġu emendati biż-żieda tal-prodotti li jaqgħu fil-kategorija 4 sal-kategorija 3.
(4) Il-garanziji stabbiliti fl-Anness I għandhom jiġu aġġustati għall-bidliet reċenti fir-rifużjonijiet, u l-lista tal-pajjiżi fl-Anness IV għandha tirrifletti d-destinazzjonijiet proposti bħalissa.
(5) Il-miżuri previsti f’dan ir-Regolament huma konformi ma‘l-opinjoni tal-Kumitat ta’l-Amministrazzjoni tal-Laħam tat-Tjur u l-Bajd,
ADOTTAT DAN IR-REGOLAMENT:
L- Artikolu 1
L-Annessi I u II tar-Regolament (KE) Nru 1372/95 qed jiġu mibdula bl-Annessi I korrispondenti ma’ dan ir-Regolament.
L- Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Lulju 2001.